**RADNA SKUPINA 1. u sastavu:**

1. Melita Knežević, OŠ Šimuna Kožičića – Benje, Zadar (voditelj skupine)
2. Nadežda Deša, OŠ „Valentin Klarin“, Preko (član skupine)
3. Elvira Vučković, OŠ Nin, Nin (član skupine)
4. Dijana Marić, OŠ Obrovac, Obrovac (član skupine)

izradili su prijedlog dijela programa ŠPPO-a, pod nazivom:

**AFIRMACIJA KARIJERE USPJEŠNOG RODITELJSTVA (SURADNJA ŠKOLE I RODITELJSKOG DOMA)**

**Zadaci:**

* 1. **Omogućiti roditeljima da budu aktivni sudionici života u školi i sudionici u rješavanju nastalih problema kod njihove djece**:
  2. Uspostavljanje partnerskih odnosa između roditelja i učitelja/nastavnika:

- zajednički tematski susreti roditelja i učenika sa razrednim nastavnikom,

- uključivanje roditelja u aktivnosti razrednog odjeljenja na promicanju zdravog načina življenja – sudjelovanje u akcijama i projektima,

- uključivanje roditelja u aktivnosti na razini škole – Dan otvorenih vrata škole, školski list, športska natjecanja, ostale aktivnosti i projekti škole

* 1. Upoznavanje roditelja sa Školskim programom prevencije ovisnosti, aktima škole kojima se određuju obveze, prava i odgovornosti učenika prema školi, roditelja/staratelja prema svojoj djeci i nastavnicima, te nastavnika prema učenicima i njihovim roditeljima.

*(putem roditeljskih sastanaka, sastanka Vijeća roditelja, web – stranica škole ili distribucijom pisanih materijala)*

* 1. Uputiti roditelje/staratelje na oblike suradnje s razrednim nastavnikom, članovima stručno-razvojne službe, liječnikom ŠM i/ili vanjskim suradnicima (Centar za prevenciju i izvanbolničko liječenje ovisnosti, Obiteljski centar, Centar za socijalnu skrb, MUP, liječnik obiteljske medicine, Opća bolnica – Zadar) **kod nastajanja problema u svezi sa konzumacijom** sredstava ovisnosti njihove djece.

*(Savjetodavno – putem razgovora između nastavnika i roditelja i/ili stručnih suradnika i roditelja)*

* 1. Omogućiti roditeljima da budu pravovremeno informirani o poduzetim i planiranim aktivnostima na prevenciji i suzbijanju ovisnosti na razini škole i šire, o rezultatima internih i vanjskih istraživanja problematike u svezi sa konzumacijom sredstava ovisnosti kod njihove djece i mladih općenito.

*(Školski pano, kutak za roditelje web-stranice škole, brošure, prezentacija voditelja ŠPPO-a za roditelje, tribine i/ili okrugli stolovi za roditelje, sastanak Vijeća roditelja)*

* 1. Educirati roditelje (prvenstveno 7.-ih i 8.-ih razreda) o štetnosti ovisničkog ponašanja i kaznenim odredbama u svezi sa kupovanjem i korištenjem sredstava ovisnosti, a edukaciju provesti u suradnji sa MUP-om, Obiteljskim centrom, Školskom medicinom, Centrom za prevenciju i liječenje ovisnosti, ili Centrom za socijalnu skrb
  2. **Učiti roditelje suvremenim pedagoškim postupcima odgoja djece – podizanje pedagoške, psihološke i zdravstvene kulture roditelja** (putem roditeljskih sastanaka, koje će realizirati razredni nastavnici, voditelj ŠPP-a, ili stručni suradnici, djelatnici Policijske uprave zadarske, Obiteljskog centra, Školske medicine ili ostalih zdravstvenih i socijalnih ustanova).

2.1. To trebaju biti tematska predavanja čije teme je najbolje realizirati kao otvorene radionice za roditelje u okviru roditeljskih sastanaka.

2.2. Svako tematsko predavanje prethodno se dogovara sa voditeljem ŠPPO-a – tema, način, izvoditelj, termin.

2.3. Svi razrednici od 1.-og do 8.-og razreda dužni su izabrati i realizirati najmanje jednu od ponuđenih tema kroz jedan roditeljski sastanak tijekom školske godine.

2.3. Predlažu se slijedeće teme za roditeljske sastanke:

Teme za 1. razred:

* Uloga roditelja u organizaciji radnog dana djeteta
* Stvaranje partnerskog odnosa: roditelj – učitelj

Teme za 2. razred:

* Prepoznavanje teškoća u učenju i zajednički rad na njihovom otklanjanju
* Odgojni stilovi – rizični odgojni pristupi

Teme za 3. razred:

* Možemo li sa smješkom prihvatiti manju ocjenu od ocjene odličan
* Organizacija slobodnog vremena – prepoznavanje i uvažavanje sposobnosti i interesa djeteta

Teme za 4. razred:

* Uloga oca u odnosu na ulogu majke u odgoju djece, a što mogu bake i djedovi
* Uloga roditelja u razvijanju pravilnih metoda učenja i stjecanju dobrih radnih navika kod njihove djece

Teme za 5. razred:

* Pubertet – fizičke i emocionalne promjene
* Tipovi osobito rizične djece
* Uloga roditelja u otklanjanju rizičnih faktora karakterističnih za ovu dob

Teme za 6. razred:

* Upoznavanje sa programom „Trening životnih vještina
* Pomozite djeci razviti dobru mrežu podrške
* -Kako uskladiti utjecaj društva i utjecaj roditeljskog odgoja na dijete

Teme za 7. razred:

* Upoznavanje sa nastavkom programa „Trening životnih vještina“
* Rizični obiteljski faktori
* Uspostavljanje dobre komunikacije u obitelji – zaštitni faktor od skretanja u neželjene oblike ponašanja

Teme za 8. razred:

* Utjecaj medija u stvaranju nepoželjnih oblika ponašanja
* Koliko slobode dati svom djetetu – uravnoteženost između nadzora i pružanja slobode

2.4. Razrednicima se dozvoljava da se odluče za neku temu koja nije ovdje ponuđena, ali da se prije realizacije savjetuju sa voditeljem ŠPPO-a.

*Zadar, 29. Kolovoza 2021.*